CELEX: 32005R1916
Language: mt
Date: 2005-11-24 00:00:00
Title: Regolament tal-Kummissjoni (KE) Nru 1916/2005 tal- 24 ta' Novembru 2005 li jemenda l-Anness II tar-Regolament tal-Kunsill (KEE) Nru 2092/91 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti tal-ikel

17.12.2008          MT             Il-Ġurnal Uffiċjali ta’ l-Unjoni Ewropea                          243

32005R1916

L 307/10                        IL-ĠURNAL UFFIĊJALI TA’ L-UNJONI EWROPEA                       25.11.2005

                  REGOLAMENT TAL-KUMMISSJONI (KE) Nru 1916/2005

                                       tal-24 ta’ Novembru 2005

       li jemenda l-Anness II tar-Regolament tal-Kunsill (KEE) Nru 2092/91 dwar il-
    produzzjoni organika ta' prodotti agrikoli u l-indikazzjonijiet li jirreferu għalihom fil-
                             prodotti agrikoli u fl-oġġetti tal-ikel

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2092/91 tal-24 ta’ Ġunju 1991 dwar
il-produzzjoni organika ta’ prodotti agrikoli u l-indikazzjonijiet li jirreferu għalihom fil-
prodotti agrikoli u fl-oġġetti tal-ikel1, u b’mod partikolari t-tieni inċiż tal-Artikolu 13 tiegħu,

Billi:

(1)        L-Anness II tar-Regolament (KEE) Nru 2092/91 jippermetti l-użu tal-vitamini
           sintetiċi A, D u E għal ruminanti matul perjodu tranżizzjonali li jispiċċa fil-
           31 ta’ Diċembru 2005.

(2)        Minħabba li d-differenzi reġjonali li jeżistu fil-possibbiltà li ruminanti organiċi
           jakkwistaw il-vitamini essenzjali meħtieġa A, D u E mir-razzjonijiet tal-għalf, fir-
           rigward ta’ klima u sorsi disponibbli ta’ għalf, huma mistennija li jkomplu, l-użu ta’
           vitamini sintetiċi bħal dawn għar-ruminanti għandhom jitħallew wara dik id-data.

(3)        Għalhekk ir-Regolament (KEE) Nru 2092/91 għandu jiġi emendat skont dan.

(4)        Il-miżuri previsti f’dan ir-Regolament huma skont l-opinjoni tal-Kumitat imwaqqaf bl-
           Artikolu 14 tar-Regolament (KEE) Nru 2092/91,

1
           ĠU L 198, 22.7.1991, p. 1. Ir-Regolament kif emendat l-aħħar bir-Regolament (KE) Nru 1567/2005
           (ĠU L 252, 28.9.2005, p. 1).
 ---pagebreak--- 244            MT           Il-Ġurnal Uffiċjali ta’ l-Unjoni Ewropea            17.12.2008

ADOTTAT DAN IR-REGOLAMENT:

                                         Artikolu 1

L-Anness II tar-Regolament (KEE) Nru 2092/91 huwa emendat skont l-Anness għal dan ir-
Regolament.

                                         Artikolu 2

Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu
f'Il-Ġurnal Uffiċjali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fis Brussell, 24 ta’ Novembru 2005.

                                            Għall-Kummissjoni
                                            Mariann FISCHER BOEL
                                            Membru tal-Kummissjoni
 ---pagebreak--- 17.12.2008        MT             Il-Ġurnal Uffiċjali ta’ l-Unjoni Ewropea                          245

                                               ANNESS

Fil-Parti D tal-Anness II tar-Regolament (KEE) Nru 2092/91, il-punt 1.2 jinbidel b’dan li ġej:

“1.2. Vitamini, provitamini u sustanzi ddefiniti tajjeb kimikament li għandhom effett simili.
Dawn is-sustanzi li ġejjin biss huma inklużi f’din il-kategorija:

         Vitamini awtorizzati skont ir-Regolament (KE) Nru 1831/2003 tal-Parlament
         Ewropew u tal-Kunsill*:

              –        vitamini li ġejjin minn materja prima li tinsab b’mod naturali f'oġġetti ta’
                       għalf,

              –        vitamini sintetiċi     identiċi    għal    vitamini   naturali   għall-annimali
                       monogastriċi,

              –        b’awtorizzazzjoni minn qabel tal-awtorità kompetenti tal-Istat Membru,
                       vitamini sintetiċi A, D u E identiċi għal vitamini naturali għar-ruminanti.

              –        ___________________

*      ĠU L 268, 18.10.2003, p. 29.”